**«Կանայք»** (անգլ.՝ The Women; անվան տարբերակ՝ «Կանացի ինտրիգներ»), ռեժիսոր Ջորջ Կյուկորի ֆիլմը՝ նկարահանված Քլեր Բութ Լյուսի համանուն պիեսի հիման վրա։ Ֆիլմի պրեմիերան կայացել է 1939 թվականի սեպտեմբերի 1-ին։ 2007 թվականին «Կանայք» ֆիլմը Կոնգրեսի գրադարանի կողմից ընտրվել է Միացյալ Նահանգների ազգային կինոռեգիստրում պահպանելու համար՝ որպես «մշակութային, պատմական կամ գեղագիտական ​​նշանակություն ունեցող» ֆիլմ։

Արտադրություն
-------------

1937 թվականի հունվարին պրոդյուսերներ Հարի Մ. Գյոտցը և Մաքս Գորդոնը 125,000 դոլարով գնել են պիեսի ադապտացիայի իրավունքները։ 1938 թվականի մարտին Նորմա Շիրերը և Քերոլ Լոմբարդը բանակցություններ են վարել ֆիլմում նկարահանվելու համար։

Լուրեր էին շրջանառվում, որ MGM-ն փորձել է Մերիոն Դևիսին հետ բերել Սիլվիա Ֆաուլերի դերի համար, բայց նա հրաժարվել է։ 1938 թվականի նոյեմբերին հայտարարվել է, որ Ջեյն Մյորֆին MGM-ում զբաղված է ֆիլմի սցենարը գրելով։ Վիրջինիա Ուայլդերը դերի համար ընտրվել է 1939 թվականի ապրիլի 24-ին։ Ֆ. Սքոթ Ֆիցջերալդը սցենարի վրա աշխատել է գործընթացի հենց սկզբում, սակայն այն չի հաստատվել։ Դերասան Ֆլորենս Նեշի քույրը՝ Մերի Նեշը, նկարահանվել էր 1911 թվականին «Կինը» կոչվող ներկայացման մեջ։

Սյուժե
------

Հարուստ Մերի Հեյնսը չի կասկածում, որ ամուսինը սիրավեպ ունի վաճառողուհի Քրիսթալ Ալենի հետ։ Սիլվիա Ֆաուլերը՝ Մերիի ընկերուհին, իր մատնահարդարից տեղեկանում է սիրավեպի մասին և հայտնում Էդիթ Փոթերին՝ իր մյուս ընկերուհուն։ Նրանք բամբասանք են տարածում, սակայն չեն կարողանում ամեն ինչի մասին հայտնել հենց Մերիին, որը նույն գեղեցկության սրահ այցելելուց հետո իմանում է ամուսնու անհավատարմության մասին։ Միսիս Հեյնսը հայտնվում է երկընտրանքի առաջ՝ ամուսնուց բացատրություն պահանջե՞լ, թե՞ սպասել, մինչև ամուսնու հետաքրքրությունն իր նոր կրքի նկատմամբ ինքն իրեն մարի։ Սիլվիայի ճնշման տակ Մերին գնում է առաջին ճանապարհով, և շուտով նա ու ամուսինը որոշում են ամուսնալուծվել։ Ռինոյի ճանապարհին գնացքում, որտեղ հավաքվում են ամուսնալուծության սպասող բոլոր կանայք, Մերին հանդիպում է կոմսուհի Դը Լավին և Միրիամ Ահարոնսին, որը սիրավեպ ունի Սիլվիայի ամուսնու հետ։ Մինչ նրանք բոլորը հյուրընկալվում են ռանչոյում, Սիլվիան գալիս է ամուսնալուծվելու, իսկ կոմսուհին ծանոթանում է Բաքի՝ տեղացի կովբոյի հետ։

Անցնում է երկու տարի։ Մերիի նախկին ամուսինը դժգոհ է Քրիսթալի հետ ամուսնությունից, որն արդեն սիրավեպ է սկսել Բաքի հետ։ Այն բանից հետո, երբ Մերին իմանում է, որ իր ամուսինը տառապում է, ստիպում է Սիլվիային պատմել նրան Քրիսթալի և Բաքի սիրավեպի մասին։ Պարոն Հեյնսի ամուսնությունը խզվում է, և Մերին վերադառնում է ամուսնու մոտ։

Դերերում
--------

* Նորմա Շիրեր․ *Մերի Հեյնս*
* Ջոան Քրոուֆորդ․ *Քրիսթալ Ալեն*
* Ռոզալինդ Ռասել․ *Սիլվիա Ֆաուլեր*
* Մերի Բոլանդ․ *կոմսուհի Դը Լավ*
* Փոլեթ Գոդար․ *Միրիամ Ահարոնս*
* Ֆիլիս Պովա․ *Էդիթ Փոթեր*
* Ջոան Ֆոնտեյն․ *Պեգի Դեյ*
* Վիրջինիա Ուայլդեր․ *Փոքրիկ Մերի*
* Լյուսիլ Ուոթսոն․ *миссис Морхед*
* Մարջորի Մեյն․ *Լյուսի*
* Վիրջինիա Գրեյ․ *Փետ*
* Ռութ Հասի․ *միսս Ուոթսոն*
* Հեդդա Հոփփեր․ *Դոլի Դյուպեյսթեր*
* Ֆլորենս Նեշ․ *Նենսի Բլեյք*
* Կորա Ուիզերսփուն․ *միսիս Վան Ադամս*
* Մերի Բեթ Հյուզ․ *միսս Տրիմերբեկ*
* Դենի Մուր․ *Օլգա*

Տիտրերում նշված չեն՝
* Քերոլ Հյուզ․ *վաճառողուհի սրահում*
* Գերտրուդ Աստոր․ *ցեխի լոգանքի բուժքույր*
* Սյուզան Կաարեն․ *արքայադուստր Մարա*
* Էսթեր Դեյլ․ *Ինգրիդ*

Ծանոթագրություններ
------------------

1. ↑
2. ↑
3. ↑  Ֆիլմերի շվեդական շտեմարան (շվեդերեն) — Svenska Filminstitutet.
4. ↑  "National Film Registry". *Library of Congress*, accessed October 28, 2011.
5. ↑  «*The Women*: Notes». Turner Classic Movies. Վերցված է 2010 թ․ ապրիլի 24-ին.
6. ↑  "Looking at Hollywood", *Chicago Tribune*, March 2, 1938
7. ↑  "Robert Donat Named as 'Ruined City' Star", *Los Angeles Times*, April 25, 1939
8. ↑  Brody, Richard (2009 թ․ նոյեմբերի 11). «The Women». *The New Yorker*. Վերցված է 2017 թ․ հուլիսի 25-ին.

Արտաքին հղումներ
----------------

* «Կանայք (ֆիլմ, 1939)»(անգլ.) ֆիլմը Internet Movie Database կայքում
* Կանայք (ֆիլմ, 1939)(անգլ.) ֆիլմը Rotten Tomatoes կայքում
* *The Women* – Past and Present Արխիվացված Հոկտեմբեր 4, 2008 Wayback Machine at LaFemmeReel.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կանայք (ֆիլմ, 1939)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: no2008182766 |

 |